《大庾乱甫定偕僚友出游近郊诸山 其二》
清代·俞明震

背日山常暗，惊风叶乱飞。哀时甘泯泯，望远独依依。

乱定群情见，天空一鸟归。忍将垂老泪，长此送斜晖。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。